Láska

Slovo láska môže mať viac významov:
 emocionálny pocit náklonnosti k nejakej osobe (napr. materská láska, partnerská láska)
 citový vzťah k veci, myšlienke a pod. (napr. láska k peniazom, láska k prírode, k jedlu, k športu, k vlasti...)
 dobrý skutok voči druhému: prejav lásky, ktorý môže ale aj nemusí vychádzať z citových pohnútok (láska k nepriateľovi)
 erotická príťažlivosť muža a ženy, alebo dvoch ľudí rovnakého pohlavia (sexuálny styk sa tiež označuje ako "milovanie")
 hovorovo: predmet lásky (napr. on/to je moja veľká láska)

Z psychologického hľadiska sa radí medzi primárne ľudské potreby. Pre svoj veľký psychologický význam je láska jedným z najdôležitejších námetov v umení. Veľa filmov opisuje príbeh lásky a väčšina populárnej hudby je o láske.

Láska existuje vo všetkých kultúrach a typ lásky existujúci v danej kultúre naznačuje individuálne chápanie, čo láska je. Rôzni ľudia hodnotia rôzne typy lásky odlišne, čo jeden považuje za láskavosť iný môže považovať za ublíženie. Láska je abstraktná a existuje okolo nej mnoho otázok.

Deň svätého Valentína je oslavovaný ako sviatok snúbeneckej lásky, na základe legendy, kde kňaz Valentín napriek zákazu tajne sobášil vojakov.

Láska medzi ľuďmi (interpersonálna) 
Interpersonálna láska je láska medzi ľuďmi a znamená oveľa viac ako len to, že sa niekto niekomu veľmi páči. Hoci sú pocity obvykle vzájomné, môže vzniknúť aj neopätovaná láska. Interpersonálna láska existuje obvykle v interpersonálnych vzťahoch, napr. medzi pármi, členmi rodiny a priateľmi. Ale ľudia často vyjadrujú lásku k iným osobám aj mimo týchto vzťahov, napr. rôznymi darmi alebo dobrovoľníctvom.

Niektoré prvky často prítomné v interpersonálnej láske:
 Náklonnosť: uznanie druhého
 Prepojenosť: uspokojovanie základných emocionálnych potrieb
 Vzájomnosť: keď je láska vzájomná
 Záväzok: snaha udržať lásku
 Emocionálna intimita: zdieľanie emócií a pocitov
 Príbuzenstvo: rodinné väzby
 Vášeň: sexuálna túžba
 Fyzická intimita: zdieľanie osobného priestoru
 Starostlivosť: snaha pomôcť

Sexuálna energia môže byť najdôležitejším prvkom určujúcim formu vzťahu. Zatiaľ čo sexuálna príťažlivosť často podnecuje novú väzbu, sexuálny vzťah je považovaný za nežiaduci alebo nevhodný v určitých väzbách lásky. Mnoho etických systémov odsudzuje sexuálne vzťahy medzi členmi rodiny, u detí alebo mimo záväzného vzťahu. Ale existuje mnoho spôsobov vyjadriť vášnivú lásku bez sexu. Náklonnosť, emocionálna intimita a vzájomný záujem sú obvyklé u príbuzných a priateľov všade vo svete.

Kresťanský pohľad na lásku
Kresťanská láska je vyjadrená predovšetkým ako skutok. Za vzor sa dáva láska Boha k ľuďom a často sa dáva do protikladu k telesnej (sexuálnej) láske. Za vrchol lásky sa považuje obeta života.

V kresťanstve je láska k Bohu a blížnemu hlavným príkazom, niečo, čo sme povinní robiť bez ohľadu na naše emócie.

Názory na lásku

Benedikt XVI. 
Pápež Benedikt XVI. hovorí, že láska zahrňuje vieru, bez ktorej sa stáva svojmocným činom, sama sa ruší a stáva sa sebaospravedlnením: Viera a láska sa vzájomne podmieňujú a vyžadujú.

V princípe lásky je ďalej prítomný princíp nádeje, ktorá prekračuje okamih i jeho ojedinelosť a hľadá celok. Nosnými stĺpmi kresťanstva podľa Pavla je viera, nádej, láska, najväčšia z nich je láska.

Fromm, E. 
Podľa Ericha Fromma je láska akt milovania, produktívna činnosť, ktorá zahrňuje staranie sa o niekoho alebo o niečo, poznávanie, reagovanie, potvrdzovanie, radovanie sa: a to či už ide o človeka, strom, obraz, myšlienku. Znamená to prebúdzať k životu, obohacovať ho. Je to proces sebaobnovovania a sebaprehlbovania.

Hesiodos 
Hesiodos hovoril, že láska je ako Eros, spája bohov a ľudí

Marx, K. 
Láska podľa Karla Marxa je autentický spôsob sebaprežívaného bytia človeka spočívajúci v aktivitách milovania.

synkriticizmus 
Pre synkriticizmus je láska najvyššou formou kultivovaného života, ktorej podstatou je potešenie alebo rozkoš z inakosti.

Willwoll, A. 
Pre A. Willwolla je láska hodnotovo potvrdzujúca a hodnototvorná prasila chcejúceho ducha.

Láska – zoznam literatúry 
 Fromm, E.: Umění milovat, 1967
 Lauster, P.: Láska. Psychologie jednoho fenoménu, 1994
 Scott Peck, M.: Nevyšlapanou cestou. Nová psychologie lásky, tradičních hodnot a duchovního růstu, 1994

Pozri aj

Láska medzi ľuďmi 
 orientácia náklonnosti
 emócia
 detská láska
 personálny vzťah
 narcizmus
 zmyselnosť
 telesnosť
 milovanie
 erotika

Láska – entity kontextu 

 Boh
 človek
 deti
 milovanie
 muž
 rodičia
 smrť
 telesnosť
 telo
 zmyselnosť
 žena

Typy lásky (fílie) 

 bibliofília – láska ku knihám
 biofília – láska k prírode
 erotika – pohlavná láska
 filozofia – láska k múdrosti
 patriotizmus – láska k vlasti
 zoznam fílií – zoznam slov s príponou fília alebo fil
 láska bratská
 láska dobrotivá
 láska k Bohu
 láska majetnícka
 láska materská
 láska panovačná
 láska súrodenecká
 láska zmyselná
 láska žiadostivá

Pozri aj 
 ruža (symbol)
 Afrodita (grécka bohyňa)
 agapé (kresťanská slávnosť)
 amor fati (postoj k životu)
 Cigánska láska (opereta)
 Eros (grécky boh)
 Háthor (egyptská bohyňa)
 problém lásky
 Globálny deň lásky

Referencie

Iné projekty

Externé odkazy 
  – láska (Hesiodos)
  – láska (synkriticizmus)
  – láska k vlasti
  – láska (Fromm, E.)
  – láska (Benedikt XVI.)
  – láska (Willwoll, A.)

 
Sexuológia
Spoločenské vedy
Ovocie Ducha Svätého
Rodina